text: 24-21 (desembre) PROGRAMA DEL SOC DE CONTRACTACIÓ JUVENIL | Gremi Empresarial d'Ascensors de Catalunya
  El Servei Públic d'Ocupació de Catalunya (SOC) ha obert convocatòria en relació al Programa FP Ocupacional Dual que subvenciona poder qualificar persones menors de 29 anys mitjançant el Contracte de Formació i Aprenentatge CFiA i preveu el finançament de la contractació d'aquests joves amb col·laboració de gremis i centres formadors per tal d'obtenir la qualificació professional requerida per accedir al sector.
  El Gremi d'Ascensors vol promoure la realització d'un curs presencial del Certificat de Professionalitat IMAQ0110 – INSTAL·LACIÓ I MANTENIMENT D'ASCENSORS I ALTRES EQUIPS FIXES D'ELEVACIÓ I TRANSPORT, de 480 hores, a l'Escola Salesians de Sarrià a Barcelona i presentar una sol·licitud on hauran de constar les empreses que duran a terme els contractes laborals, per tant, la vostra col·laboració és imprescindible per aquest projecte i precisem ens comuniqueu la vostra intenció de participar-hi.
  Els alumnes, han de ser menors de 29 anys i han d'estar inscrits al SOC com a demandants d'ocupació (DONO). La contractació ha de ser inicial, és a dir, no s'admet contractar amb aquest programa personal que ja estigui prèviament a l'empresa.
  Al Gremi disposem de CV de persones interessades en accedir al curs d'ascensors IMAQ0110 en espera de contractació laboral, tot i això podeu incorporar en aquesta acció les persones que considereu del vostre àmbit que compleixen els requisits, en aquest cas comuniqueu-nos-ho.
  Les empreses com a "agents contractants"
  A l'inici del curs els alumnes han de tenir fet el contracte de formació i aprenentatge CFiA. Recordem que el temps dedicat a l'activitat formativa té consideració de jornada laboral i que el cost de la formació està subvencionat per tant l'empresa no ha de fer-se càrrec, ni tampoc li consumeix crèdit formatiu.
  El mòdul de pràctiques no laborals associat al curs es pot convalidar amb el contracte laboral.
  Es subvencionaran 12 mesos del primer any de contracte, en el percentatge d'hores de treball efectives anuals que hagi de realitzar la persona contractada. L'import per alumne contractat mitjançant el contracte de formació i aprenentatge CFiA, es preveu que serà d'uns 11.500€/any relacionats amb els costos laborals.
  El pagament de la subvenció vinculada a la contractació dels alumnes es realitzarà amb una bestreta del 60%, 20% als 6 meses de contracte i la resta pendent a la finalització de les accions. En el cas que un alumne abandoni la formació o finalitzi la seva relació contractual amb l'empresa, la subvenció que l'empresa rebia en concepte de contractació s'aturarà, no rebrà més import que el corresponent al temps que el treballador ha esta contractat, l'empresa no haurà de retornar la resta.